Vermiste toeris in Wes-Kaap gesoekNick Frischke (22) word tans in die Wes-Kaap vermis. Hy het by ’n gastehuis in Pinelands gebly. (Foto: SAPD) Die polisie in Pinelands in die Wes-Kaap vra die publiek se hulp om ŉ vermiste Duitse toeris op te spoor wat vroeër die maand in die land aangekom het. Die 22-jarige Nick Frischke het die plaaslike gastehuis waar hy tuisgegaan het, op 14 Februarie om 10:00 te voet verlaat en nooit weer teruggekeer nie. Hy het ten tyde van sy verdwyning ŉ blou denim-kortbroek, wit tekkies en ŉ beige T-hemp gedra met ŉ swart rugsak op sy rug. Hy is op die betrokke dag by ŉ winkel in die V&A Waterfront gewaar. Ao. Joseph Swartbooi sê Frischke kan nie baie goed Engels praat nie. Enigeen met inligting word versoek om speursers. Daluxolo Mhlauli by 076 609 0764 te kontak.